ถ้าจะมากินร้านนี้แนะนำว่า พามาหลายๆคนจะกินสนุกแล้วก็อร่อยกว่า  เพราะว่าถ้าเรากินชามเล็กๆ มันก็เหมือนไม่ได้มาลองของ signature ที่นี่ แต่ถ้าจะสั่งชามยักษ์มา ก็จะกินคนเดียวไม่หมดอีก 555

เพิ่งมากินที่นี่ครั้งแรก ร้านจะอยู่ชั้นสอง ตรงซอกสักซอก พอเลี้ยวมาเราจะเห็นป้ายร้านบอกทาง  

ร้านนี้เขาจะให้เราเลือกไซส์จาน แล้วก็จ่ายเงินเลย  ชามเล็กราคาเท่าไหร่ไม่รู้  แต่ไซส์กลาง ชามละ 150 บาท กินได้ประมาณ 3 คน  ส่วนไซส์ใหญ่ 300 บาท กินได้ประมาณ 8 คน  (ได้เครื่องทุกอย่างครบ) 

เรามากินกัน 5 คน เลยสั่งไซส์ใหญ่มาได้  พอเห็นมาเท่านั่นแหละ  โอ้โหเลย  เครื่องเยอะดี  มีทั้งเกี๊ยว  ปูจ๋า  หมูแดง  เกี๊ยวกรอบ  ผักคะน้า ฯลฯ  มีเส้นที่มีซอสปรุงรสแล้ว อยู่ด้านล่าง  เขาจะมีน้ำซุปแยกต่างหากมาให้

ลองชิมดูแล้ว ก็รู้สึกว่ารสชาติอร่อยดี  เส้นบะหมี่เหนียวนุ่มอร่อยมากก  น้ำซุปก็รสชาติดี  ไม่ต้องปรุงอะไรเพิ่มเลย  กินกัน 5 คนชามเดียว  พอกินหมด ถึงกับต้องแทบกลิ้งออกจากร้าน ผ555